**NOTĂ INFORMATIVĂ**

**la proiectul hotărîrii Guvernului**

**„Cu privire la alocarea mijloacelor financiare”**

|  |
| --- |
| 1. **Denumirea autorului şi, după caz, a participanţilor la elaborarea proiectului** |
| Proiectul hotărârii Guvernului „Cu privire la alocarea mijloacelor financiare” (în continuare – proiect) este elaborat de Ministerul Finanțelor. |
| **2. Condițiile ce au impus elaborarea proiectului de act normativ şi finalitățile urmărite** |
| Proiectul prenotat este elaborat în temeiul prevederilor pct.14 din Dispoziția Comisiei pentru Situații Excepționale nr.14 din 6 aprilie 2020 (în redacția expusă prin Decizia aceleiași Comisii nr.17 din 13 aprilie 2020) și art.VI alin.(1) din Legea nr.69/2020 cu privire la instituirea unor măsuri pe perioada stării de urgență în sănătate publică și are ca scop susținerea persoanelor angajate din domeniul apărării, justiției, securității statului, al instituțiilor medico-sanitare publice spitalicești, de asistență medicală urgentă prespitalicească, de asistență medicală primară și altor autorități/instituții bugetare care au contractat infecția COVID-19 în timpul exercitării atribuțiilor de serviciu.  Indicarea în preambulul proiectului respectiv a Deciziei Comisiei pentru Situații Excepționale nr.14 din 6 aprilie 2020 (în redacția expusă prin Decizia aceleiași Comisii nr.17 din 13 aprilie 2020) are loc din considerentul că se propune alocarea indemnizației unice în beneficiul a 3 persoane, infectate cu COVID-19 pînă la intrarea în vigoare a Legii nr.69/2020 cu privire la instituirea unor măsuri pe perioada stării de urgență în sănătate publică.  Totodată, se propune acordarea, în baza art.VI alin.(1) lit.b) din Legea nr.69/2020 cu privire la instituirea unor măsuri pe perioada stării de urgență în sănătate publică, a indemnizației unice în beneficiul a 206 de persoane, care s-au infectat pînă la 30 septembrie 2020 inclusiv, și în baza art.VI lit.a) din același act normativ – 2355 persoane. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect de hotărâre nu contravine legislației UE. |
| **4. Principalele prevederi ale proiectului şi evidenţierea elementelor noi** |
| Prin proiectul respectiv se propune alocarea mijloacelor financiare din fondul de intervenție al Guvernului angajaților instituțiilor medico-sanitare publice spitalicești, de asistență medicală urgentă prespitalicească, de asistență medicală primară, precum și angajaților altor autorități/instituții bugetare, care au contractat infecția COVID-19 în timpul exercitării atribuțiilor de serviciu pînă la 30 septembrie 2020 inclusiv. |
| 5. Fundamentarea economico-financiară |
| Implementarea prevederilor proiectului necesită cheltuieli financiare din bugetul de stat (Fondul de intervenție al Guvernului) în sumă totală de 41024,0 mii lei întru acordarea indemnizațiilor unice pentru 2564 persoane, inclusiv 1685-personal medical.  Astfel, Ministerului Sănătății, Muncii și Protecției Sociale – 14704,0 mii lei pentru 919 persoane, Consiliului municipal Chișinău – 6016,0 mii lei pentru 376 persoane, Consiliului raional Florești - 1424,0 mii lei pentru 89 persoane, Consiliului raional Strășeni - 1136,0 mii lei pentru 71 persoane, Consiliului raional Cahul - 1088,0 mii lei pentru 68 persoane, Comitetului executiv UTA Găgăuzia – 1040,0 mii lei pentru 65 persoane, Consiliului raional Briceni – 992,0 mii lei pentru 62 persoane, Consiliului raional Criuleni – 896,0 mii lei pentru 56 persoane, Consiliului raional Edineț și Consiliului raional Anenii Noi a cîte 864,0 mii lei pentru 54 persoane fiecăruia, Consiliului raional Ialoveni – 688,0 mii lei pentru 43 persoane, Consiliului raional Drochia – 624,0 mii lei pentru 39 persoane, Consiliului raional Glodeni - 608,0 mii lei pentru 38 persoane, Consiliului raional Călărași - 576,0 mii lei pentru 36 persoane, Consiliului raional Telenești – 544,0 mii lei pentru 34 persoane, Ministerului Apărării, Consiliului raional Orhei și Consiliului raional Sîngerei a cîte 528,0 mii lei pentru 33 persoane fiecărui, Consiliului raional Dondușeni, Hîncești și Ungheni a cîte 512,0 mii lei pentru 32 persoane fiecărui, Consiliului raional Fălești și Consiliului municipal Bălți a cîte 496,0 mii lei pentru 31 persoane fiecărui, Consiliului raional Cantemir – 480,0 mii lei pentru 30 persoane, Consiliului raional Ștefan-Vodă - 432,0 mii lei pentru 27 persoane, Consiliului raional Rezina – 416,0 mii lei pentru 26 persoane, Consiliului Superior al Magistraturii, Consiliului raional Ocnița și Soroca a cîte 400,0 mii lei pentru 25 persoane fiecărui, Consiliului raional Căușeni – 352,0 mii lei pentru 22 persoane, Consiliului raional Rîșcani – 336,0 mii lei pentru 21 persoane, Consiliului raional Șoldănești – 320,0 mii lei pentru 20 persoane, Consiliului raional Cimișlia – 304,0 mii lei pentru 19 persoane, Consiliului raional Dubăsari – 272,0 mii lei pentru 17 persoane, Consiliului raional Nisporeni – 224,0 mii lei pentru 14 persoane, Consiliului raional Leova – 208,0 mii lei pentru 13 persoane și alte sume mai mici în volum de 304,0 mii lei pentru 19 persoane. |
| **6. Modul de încorporare a actului în cadrul normativ în vigoare** |
| Aprobarea proiectului hotărârii Guvernului „Cu privire la alocarea mijloacelor financiare” nu va genera modificări și în textul altor acte normative. |
| **7. Avizarea şi consultarea publică a proiectului** |
| **8. Constatările expertizei anticorupție** |
| **9. Constatările expertizei juridice** |

**SECRETAR DE STAT Tatiana IVANICICHINA**